
Zakon o spremembah in dopolnitvah Zakona o hrani


1. člen


V Zakonu o hrani (Uradni list RS, št.100/25) se v celotnem besedilu za besedilom »zlati standard dobrobiti« doda beseda »živali«.

2. člen

 V 2. členu se 13. točka spremeni tako, da se glasi: 

»13. nacionalni znak je grafična podoba nacionalnih znakov določena za sheme kakovosti, za certifikat manj izgub hrane in odpadne hrane ter za priznano označbo »naravna mineralna voda;«.

Za 13. točko se doda nova 14. točka, ki se glasi:
»osrednje vidno polje je vidno polje, kot je opredeljeno v točki (l) drugega odstavka 2. člena Uredbe 1169/2011/EU;«.

Dosedanje 14. do 27. točka postanejo nove 15. do 28. točka.

Dosedanja 16. točka, ki postane 17. točka se spremeni tako, da se glasi:
»17. odpadna hrana je vsa hrana, ki je postala odpadek;«.

3. člen

V 4. členu se v tretjem odstavku črta besedilo »kmetijstvo, gozdarstvo in«.


4. člen

V 23. členu se v četrtem odstavku besedilo »ki se ne štejejo« nadomesti z besedilom »ki se štejejo«.

5. člen
30. člen se spremeni tako, da se glasi:
»30.člen
(zlati standard dobrobiti živali)
(1) Kmetijski proizvod ali živilo se lahko označi z označbo »zlati standard dobrobiti živali«, če je proizvedeno iz rejnih živali, ki izpolnjujejo pogoje reje v skladu s shemo zlati standard dobrobiti živali. Za kmetijski proizvod ali živilo mora biti izdan certifikat in je rejec oziroma predelovalec vpisan v evidenco iz 96. člena tega zakona.
(2) Reja živali v skladu s shemo zlati standard dobrobiti živali je posamezni živalski vrsti in kategoriji prilagojen način reje, prehrane, bivalnih pogojev in zdravstvenega varstva rejnih živali, vključno z zahtevami za transport oziroma zakol živali, ki zmanjšujejo stres, trpljenje in zagotavljajo ustrezno ravnanje z živalmi v vseh fazah njihovega življenja.
(3) Kontrolo reje živali oziroma predelave kmetijskih proizvodov in živil, ki se lahko označijo z označbo »zlati standard dobrobiti živali«, izdajanje certifikatov in razveljavitev ali odvzem izdanih certifikatov opravljajo organizacije za kontrolo in certificiranje.
(4) Minister za vsako vrsto in kategorijo živali predpiše podrobnejše pogoje glede načina reje, prehrane, bivalnih pogojev in zdravstvenega varstva rejnih živali, vključno z zahtevami za transport oziroma zakol živali, načina kontrole, upravičence do uporabe označbe, označevanje kmetijskih proizvodov in živil z označbo »zlati standard dobrobiti živali«, grafično podobo nacionalnega znaka »zlati standard dobrobiti živali« in veljavnost izdanih certifikatov.«.


6. člen

31. člen se spremeni tako, da se glasi:

»31. člen
(nacionalni znak)
(1) Nacionalni znak lahko uporabljajo proizvajalci, njihova združenja ali kmetijska gospodarstva, ki od organizacije za kontrolo in certificiranje prejmejo certifikat o izpolnjevanju pogojev, predpisanih za posamezno shemo kakovosti, imetniki odločbe o priznanju označbe »naravna mineralna voda« (v nadaljnjem besedilu: priznana naravna mineralna voda). 
(2) Ministrstvo lahko tudi za shemo neobvezne navedbe kakovosti iz 25. člena tega zakona določi nacionalni znak. Če ga določi, je uporaba obvezna. 
(3) Uporaba nacionalnega znaka iz prvega odstavka tega člena je obvezna  za kmetijske proizvode in živila iz nacionalnih shem kakovosti iz četrtega odstavka 17. člena tega zakona, razen za integrirani kmetijski proizvod ali živilo. 
(4) Nacionalni znak mora biti v osrednjem vidnem polju embalaže kmetijskega proizvoda, živila ali priznane naravne mineralne vode. 
(5) Nacionalni znak se lahko uporablja tudi v informativne in izobraževalne namene, če taka uporaba ne zavaja potrošnika.
(6) Ministrstvo grafične podobe nacionalnih znakov iz prvega in drugega odstavka tega člena objavi na osrednjem spletnem mestu državne uprave.«.


7. člen

V III. poglavju se naslov 7. podpoglavja spremeni tako, da se glasi:  

»7. UPORABA OZNAKE Z GRAFIČNO PODOBO ZASTAVE REPUBLIKE SLOVENIJE«



8. člen

35. člen se spremeni tako, da se glasi:

»35. člen
(označevanje z oznako z grafično podobo zastave Republike Slovenije)

(1) Ne glede na določbe prvega odstavka 8. člena Zakona o grbu, zastavi in himni Republike Slovenije ter o slovenski narodni zastavi (Uradni list RS, št. 67/94) se z oznako z grafično podobo zastave Republike Slovenije označijo kmetijski proizvodi, živila, žgane pijače, vina in priznane naravne mineralne vode, ki izpolnjujejo zahteve, določene v tem členu in so označeni z nacionalnimi znaki iz 31. člena tega zakona,  simboli EU iz 32. člena tega zakona oziroma neobveznimi navedbami kakovosti iz 25. člena tega zakona.  

(2) Uporaba oznake z grafično podobo zastave Republike Slovenije je prostovoljna.

(3) Oznaka z grafično podobo zastave Republike Slovenije se uporabi za označevanje kmetijskih proizvodov, živil, žganih pijač, vin in priznanih naravnih mineralnih vod, za katere vse faze proizvodnje (pridelava osnovne surovine oziroma rojstvo, reja in zakol živali ter predelava) potekajo v Republiki Sloveniji. 

(4) Za označevanje z grafično podobo zastave Republike Slovenije mora biti  poleg pogoja iz prejšnjega odstavka za kmetijske proizvode, živila, žgane pijače in vina izdan tudi certifikat o izpolnjevanju pogojev za najmanj eno od naslednjih evropskih ali nacionalnih ali shem kakovosti:

1. ekološki kmetijski proizvod oziroma živilo (Kmetijstvo Slovenija), 
2. zaščitena označba porekla,
3. zaščitena geografska označba, 
4. geografska označba za žgane pijače,
5. zajamčena tradicionalna posebnost,
6. izbrana kakovost z navedbo države pridelave in predelave (izbrana kakovost – Slovenija),
7. integrirani kmetijski proizvod ali živilo,
8. višja kakovost, 
9. zlati standard dobrobiti živali.


(5) Če izpolnjujejo pogoje iz tretjega odstavka tega člena, se z oznako z grafično podobo zastave Republike Slovenije označijo tudi priznana naravna mineralna voda ter kmetijski proizvodi in živila, ki so vključeni v shemo neobvezne navedbe kakovosti.

(6) Upravičenec do uporabe oznake z grafično podobo zastave Republike Slovenije mora pred začetkom uporabe označbe:
a) za kmetijske proizvode, živila, žgane pijače in vina obvestiti organizacijo za kontrolo in certificiranje, ki mu je izdala certifikat iz četrtega odstavka tega člena. Organizacija za kontrolo in certificiranje ta podatek vnese v evidence, ki jih vodi na podlagi tega zakona;
b) za priznane naravne mineralne vode ter kmetijske proizvode in živila iz prejšnjega odstavka obvestiti ministrstvo, ki ta podatek vnese v evidenco iz 91. člena tega zakona.«.



9. člen

36. člen se spremeni tako, da se glasi:

»36. člen
(pogoji za uporabo oznake z grafično podobo zastave Republike Slovenije)
(1) Oznaka z grafično podobo zastave Republike Slovenije se na kmetijskih proizvodih, živilih, žganih pijačah, vinu in  priznani naravni mineralni vodi uporablja le v obliki, ki je določena v ustavi, ter na način, ki je določen z zakonom, ki ureja zastavo Republike Slovenije, in s tem zakonom.
(2) Oznaka z grafično podobo zastave Republike Slovenije mora biti na kmetijskih proizvodih, živilih, žganih pijačah, vinih in priznani naravni mineralni vodi v neposredni bližini nacionalnega znaka iz 31. člena tega zakona, simbola EU iz 32. člena tega zakona oziroma  neobvezne navedbe kakovosti iz 25. člena tega zakona. 
(3) Če je kmetijski proizvod, živilo, žgana pijača ali vino označeno z več nacionalnimi znaki oziroma simboli EU, mora za uporabo oznake z grafično podobo zastave Republike Slovenije izpolnjevati pogoje iz tretjega, četrtega oziroma petega odstavka prejšnjega člena za vse sheme, za katere uporablja nacionalni znak, simbole EU oziroma neobvezne navedbe kakovosti.
(4) Oznaka z grafično podobo zastave Republike Slovenije se lahko uporabi tudi pri oglaševanju kmetijskih proizvodov, živil, žganih pijač, vina in priznanih naravnih mineralnih vod, na trgovskih policah ter na gradivih za komuniciranje, kot so tiskana ali digitalna gradiva, spletna mesta in njihovi mobilni prikazi, pri čemer je treba upoštevati pogoje iz drugega odstavka tega člena.
(5) Minister podrobneje predpiše upravičence, oznako z grafično podobo zastave Republike Slovenije, način označevanja z oznako z grafično podobo zastave Republike Slovenije ter razmerja med oznako z grafično podobo zastave Republike Slovenije in nacionalnimi znaki, simboli EU oziroma neobveznimi navedbami kakovosti.«. 


10. člen

V členu 37. se v prvem odstavku napovedni stavek spremeni tako, da se glasi:
» (1) Ugotavljanje skladnosti obsega:«.

V prvem odstavku se 7. točka spremeni tako, da se glasi:
» 7. preverjanje skladnosti načrta in izvajanja aktivnosti za manj izgub hrane in odpadne hrane.«.

Drugi odstavek se spremeni tako, da se glasi:
» (2) Podrobnejše metode in postopke za ugotavljanje skladnosti kmetijskih proizvodov, vin, žganih pijač in živil, načrta in izvajanja aktivnosti za manj izgub hrane in odpadne hrane ter vsebino listin o skladnosti predpiše minister, če niso določeni s pravnimi akti EU.«.

Tretji odstavek se spremni tako, da se za besedo »gospodarstev« doda vejica in besedilo »žganih pijač«.


11. člen

V 38. členu se naslov člena spremeni tako, da se glasi: »(imenovanje organizacij za ugotavljanje skladnosti)«.

Prvi odstavek se spremeni tako, da se glasi:
»(1) Za ugotavljanje skladnosti kmetijskih proizvodov, živil, žganih pijač in v zvezi z njimi kmetijskih gospodarstev, obratov javne prehrane ter skladnosti načrta z izvajanjem aktivnosti za manj izgub hrane in odpadne hrane je pristojni organ Uprava Republike Slovenije za varno hrano, veterinarstvo in varstvo rastlin (v nadaljnjem besedilu: Uprava).«.

V drugem odstavku se v prvi alineji za besedo »gospodarstvo« doda besedilo »ter skladnosti načrta z izvajanjem aktivnosti za manj izgub hrane in odpadne hrane;«.


12. člen

47. člen se spremeni tako, da se glasi:

» 47. člen
(odločanje o skladnosti)

(1) O skladnosti kmetijskih proizvodov, živil, žganih pijač, vin, obratov javne prehrane, kmetijskih gospodarstev ter skladnosti načrta z izvajanjem aktivnosti za manj izgub hrane in odpadne hrane odloča organizacija za kontrolo in certificiranje.
(2) Če organizacija za kontrolo in certificiranje ugotovi skladnost, izda certifikat, sicer izdajo certifikata z odločbo zavrne.
(3) Če kmetijski proizvod, živilo, žgana pijača, vino, obrat javne prehrane ali kmetijsko gospodarstvo ter nosilci živilske dejavnosti iz 62.člena tega zakona po izdaji certifikata ne izpolnjujejo več katerega izmed pogojev, predpisanih s tem zakonom ali pravnimi akti EU, organizacija za kontrolo in certificiranje certifikat po uradni dolžnosti delno ali v celoti razveljavi.«.


13. člen
V 49. členu se naslov člena spremeni tako, da se glasi: »(kontrolorji za ocenjevanje mesnatosti in razvrščanje trupov na klavni liniji)«.
V prvem odstavku se napovedni stavek spremeni tako, da se glasi:
»(1) Kontrolor za ocenjevanje mesnatosti in razvrščanje trupov na klavni liniji v organizaciji za kontrolo in certificiranje mora za razvrščanje trupov na klavni liniji ter ocenjevanje mesnatosti izpolnjevati naslednje pogoje:«.
V tretjem odstavku se črtata besedi »goveda«. Za besedilom »na klavni liniji« se doda besedilo »ter ocenjevanje mesnatosti«.

14. člen
62. člen se spremeni tako, da se glasi:
»62. člen
(certifikat za manj izgub hrane in odpadne hrane)
(1) Nosilci živilske dejavnosti lahko pridobijo certifikat za manj izgub hrane in odpadne hrane, če izvajajo aktivnosti v skladu z načrtom preprečevanja in zmanjševanja izgub hrane in odpadne hrane (v nadaljnjem besedilu: načrt). Imetnik certifikata iz tega člena lahko uporablja nacionalni znak »manj izgub hrane in odpadne hrane« katerega grafična podoba je objavljena na osrednjem spletnem mestu državne uprave. 
(2) Izdajo certifikata za manj izgub hrane in odpadne hrane, kontrolo aktivnosti iz prejšnjega odstavka in razveljavitev ali odvzem izdanih certifikatov opravljajo organizacije za kontrolo in certificiranje.
(3) Minister podrobneje predpiše imetnike certifikata, vsebino načrta in izvajanja aktivnosti, način pridobitve certifikata, izvajanje kontrole, ter grafično podobo nacionalnega znaka »manj izgub hrane in odpadne hrane.«.

15. člen
V 63. členu v prvem odstavku se za besedo »»Agencija« doda besedilo »za kmetijske trge in razvoj podeželja (v nadaljnjem besedilu: agencija)«.

16. člen 
V 72. členu se v prvem odstavku 2. točka spremeni tako, da se glasi:
»2. okvirno količino blaga in okvirni časovni razpored dobave blaga, če gre za blago iz tretjega odstavka 68. člena tega zakona;«.

17. člen
83. člen se spremeni tako, da se glasi:

»83. člen
(javno naročanje živil)
(1) Naročniki v skladu s predpisi, ki urejajo javno naročanje, pri izvedbi javnih naročil, ki se nanašajo na živila, upoštevajo delež živil, ki izpolnjujejo okoljske zahteve in merila, ter delež živil iz shem kakovosti, vključno z deležem ekoloških živil, ki so določeni s predpisom, ki ureja zeleno javno naročanje.
(2) Naročniki iz prejšnjega odstavka v treh mesecih po plačilu zadnjega računa, ki se nanaša na javno naročilo iz prejšnjega odstavka, pripravijo končno poročilo, iz katerega so za vsako leto izvedbe javnega naročila razvidne količine vseh prejetih živil ter ločeno količine prejetih živil, ki izpolnjujejo okoljske zahteve in merila, količine živil iz shem kakovosti in količine ekoloških živil, kot je določeno s predpisom, ki ureja zeleno javno naročanje. Končno poročilo naročniki objavijo na svojem spletnem mestu.«.

18. člen
84. člen se spremeni tako, da se glasi:
»84. člen
(zunanja storitev priprave obrokov javnim zavodom)
Ne glede na zakon, ki ureja javno naročanje, morajo javni zavodi pri naročanju zunanjih storitev priprave obrokov upoštevati cilje, predvsem delež živil, ki izpolnjujejo okoljske zahteve in merila, ter delež živil iz shem kakovosti, vključno z deležem ekoloških živil, kot jih za javno naročanje gostinskih storitev določa predpis, ki ureja zeleno javno naročanje, ne glede na ocenjeno vrednost javnega naročila.«.

19. člen
V 91. členu se prvi odstavek spremeni tako, da se glasi:
»(1) Evidenca shem kakovosti je namenjena spremljanju in kontroli podeljenih certifikatov za kmetijske proizvode, živila in vina iz shem kakovosti zaščitena označba porekla in zaščitena geografska označba, geografska označba za žgane pijače, zajamčena tradicionalna posebnost, »izbrana kakovost« in »višja kakovost, spremljanju in kontroli uporabe neobveznih navedb kakovosti ter nacionalnih znakov, spremljanju uporabe oznake z grafično podobo zastave Republike Slovenije, izvajanju in kontroli ukrepov kmetijske politike, črpanju podatkov za izvajanje ukrepov s področja živilstva in preskrbe s hrano ter izvajanju promocije kmetijskih in živilskih proizvodov v skladu s tem zakonom in zakonom, ki ureja promocijo kmetijskih in živilskih proizvodov.«.
Drugi odstavek se spremeni tako, da se glasi:
»(2) V evidenci iz tega člena se vodijo:
1. izdani certifikati za kmetijske proizvode, živila, vina in žgane pijače iz prejšnjega odstavka;
2. uporaba neobveznih navedb kakovosti;
3. letne proizvodne količine kmetijskih proizvodov, živil in žganih pijač iz shem kakovosti iz prejšnjega odstavka;
4. nacionalni znaki podeljeni na podlagi predpisa, ki ureja zaščitni znak za označevanje kmetijskih pridelkov in živil;
5. uporaba oznake z grafično podobo zastave Republike Slovenije.«.
Peti odstavek se spremeni tako, da se glasi:
»(5) Zavezanci za vpis v evidenco iz tega člena, za katere podatkov o letni proizvodni količini kmetijskih proizvodov, živil in žganih pijač iz prvega odstavka tega člena ni mogoče pridobiti iz evidenc iz tega zakona, iz zakona, ki ureja kmetijstvo, in iz zakona, ki ureja zdravje živali, morajo organizacijam za kontrolo in certificiranje do 31. marca tekočega leta sporočiti letno proizvodno količino kmetijskih proizvodov, živil in žganih pijač, ki so jih proizvedli v preteklem letu.«.

20. člen
96. člen se spremeni tako, da se glasi:
»96. člen
(evidenca sheme zlati standard dobrobiti živali)
(1) Evidenca sheme zlati standard dobrobiti živali je namenjena spremljanju in kontroli reje živali in predelave kmetijskih proizvodov in živil iz sheme zlati standard dobrobiti živali ter kontroli ukrepov kmetijske politike.
(2) V evidenci iz tega člena se vodijo naslednji podatki:
1. izdani certifikati za kmetijske proizvode ali živila iz sheme zlati standard dobrobiti živali 
2. vrsta živali in vrsta kmetijskih proizvodov in živil iz sheme zlati standard dobrobiti živali; 
3. kontrole, ki jih izvajajo organizacije za kontrolo in certificiranje;
4. letna proizvedena količina kmetijskih proizvodov in živil iz sheme zlati standard dobrobiti živali v primeru predelave; 
5. uporaba oznake z grafično podobo zastave Republike Slovenije.
(3) V evidenco iz tega člena se prevzemajo naslednji podatki:
1. za fizične osebe (osebno ime, naslov in davčna številka), za pravne osebe (firma, naslov oziroma sedež in davčna številka) iz evidence subjektov;
2. za rejce oziroma predelovalce: tudi podatki iz RKG (KMG-MID);
3. o staležu rejnih živali ter identifikacijski in drugi podatki o rejnih živalih iz evidence o rejnih živalih, ki se vodi v skladu z zakonom, ki ureja zdravje živali;
4. o ukrepih kmetijske politike (podatki iz zbirnih vlog, drugih vlog in zahtevkov za ukrepe kmetijske politike: vrsta ukrepa in odobrena ter izplačana sredstva) iz evidence o ukrepih kmetijske politike, ki se vodi v skladu z zakonom, ki ureja kmetijstvo.
(4) Zavezanci za vpis v evidenco iz tega člena so rejci živali in predelovalci kmetijskih proizvodov in živil iz sheme zlati standard dobrobiti živali.
(5) Če podatkov o številu živali rejenih v skladu z zlatim standardom dobrobiti živali in letni proizvedeni količini kmetijskih proizvodov in živil iz sheme zlati standard dobrobiti živali ni mogoče pridobiti iz evidenc iz tega zakona, iz zakona, ki ureja kmetijstvo oziroma iz zakona, ki ureja zdravje živali, morajo te podatke organizacijam za kontrolo in certificiranje do 31. marca tekočega leta, sporočiti zavezanci iz prejšnjega odstavka.
(6) Podrobnejšo vsebino, vrsto in obseg poročanja ter postopke vodenja evidence iz tega člena predpiše minister.«.

21. člen
97. člen se spremeni tako, da se glasi:
»97. člen
(evidenca certifikatov za manj izgub hrane in odpadne hrane)
(1) Evidenca certifikatov za manj izgub hrane in odpadne hrane je namenjena spremljanju in kontroli izdanih certifikatov za manj izgub hrane in odpadne hrane,  črpanju podatkov za izvajanje in kontrolo ukrepov s področja živilstva in preskrbe s hrano ter promocije kmetijskih in živilskih proizvodov v skladu s tem zakonom in zakonom, ki ureja promocijo kmetijskih in živilskih proizvodov.
(2) V evidenco iz tega člena se vpišejo fizične in pravne osebe, ki so prejele certifikat za manj izgub hrane in odpadne hrane: osebno ime in naslov, firma in naslov ali sedež, kontaktni podatki, davčna številka.
(3) Evidenca iz tega člena je objavljena na osrednjem spletnem mestu državne uprave.«. 

22. člen
V 103. členu se v prvem odstavku za besedo »kmetijski« doda vejica ter črta beseda »in«. Za besedo »vinarski« se doda besedilo »in tržni«.
Za tretjim odstavkom se doda nov četrti odstavek, ki se glasi:
»(4) Nadzor nad izvajanjem 62. člena tega zakona izvajajo inšpektorji za hrano in uradni veterinarji.«.
Dosedanji četrti odstavek postane peti odstavek.
Za dosedanjim četrtim odstavkom, ki postane peti odstavek se doda nov šesti odstavek, ki se glasi:
»(6) Nadzor nad izvajanjem označevanja, oglaševanja oziroma trženja kmetijskih proizvodov in živil v delu, ki se nanaša na storitve, povezane s pridelavo, predelavo oziroma distribucijo kmetijskih proizvodov in živil,  nad označevanjem kmetijskih proizvodov in živil z nacionalnim znakom, izpolnjevanjem pogojev za priznane skupine proizvajalcev iz shem kakovosti, nad izvajanjem sofinanciranja nakupa opreme oziroma drugih stroškov za potrebe razdeljevanja donirane hrane ter nad realizacijo javnih naročil živi izvajajo kmetijski inšpektorji.«.
Dosedanji peti in šesti odstavek postaneta sedmi in osmi odstavek.

23. člen

V 106. členu se v prvem odstavku 8. točka spremeni tako, da se glasi:
»8. preverjati označevanje kmetijskih proizvodov, živil in žganih pijač iz shem kakovosti in priznane naravne mineralne vode z oznako z grafično podobo zastave Republike Slovenije iz 35. člena tega zakona;«.

Za 8. točko se doda nova 9. točka, ki se glasi:
»9. preverjati pri nosilcih živilske dejavnosti označevanje z nacionalnim znakom za manj izgub hrane in odpadne hrane iz 62.člena tega zakona;«.
Dosedanje 9. do 22. točka postanejo 10. do 23. točka.

V dosedanji 14. točki, ki postane 15. točka se za besedo »iz« doda besedilo »drugega odstavka 38. člena«.

V dosedanji 16. točki, ki postane 17. točka, se za besedo »da« doda besedilo »ob neizpolnjevanju pogojev«.

V dosedanji 18. točki, ki postane 19. točka, se beseda »in« nadomesti z besedo »oziroma«.

V tretjem odstavku se v 8. točki za besedo »živil« doda besedilo »iz shem kakovosti«.

Za 8. točko se doda nova 9. točka, ki se glasi:
»9. preverjati pri nosilcih živilske dejavnosti označevanje z nacionalnim znakom za manj izgub hrane in odpadne hrane iz 62.člena tega zakona;«.

Dosedanje 9. do 15. točka postanejo 10. do 16. točka.

Dosedanja 16. točka se črta.

V 17. točki  se besedilo »fizičnim in pravnim osebam« nadomesti z besedilom »nosilcem živilske dejavnosti iz 62. člena tega zakona«.

V četrtem odstavku se 8. točka spremeni tako, da se za besedo »živil« doda besedilo »iz shem kakovosti«.

V 9. točki se besedilo »kmetijsko dejavnostjo« nadomesti z besedilom »pridelavo, predelavo oziroma distribucijo kmetijskih proizvodov in živil«.

V 11. točki se za besedo »znakom« doda besedilo »iz 31. člena tega zakona«.

V šestem odstavku se za doda nova 5. točka, ki se glasi:
»5. preverjati pri nosilcih živilske dejavnosti označevanje z nacionalnim znakom za manj izgub hrane in odpadne hrane iz 62.člena tega zakona.«.
 
24. člen

V 108. členu se v prvem odstavku za dosedanjo 16. točko doda nova 17. točka, ki se glasi:
»17. prepove uporabo znaka za manj izgub hrane in odpadne hrane, če niso izpolnjene zahteve iz 62. člena tega zakona;«.
Dosedanja 17. točka postane 18. točka.
V drugem odstavku se v 3. in 4. točki besedilo »kmetijsko dejavnostjo« nadomesti z besedilom »pridelavo, predelavo oziroma distribucijo kmetijskih proizvodov in živil«.
V tretjem odstavku se za besedo »uradni veterinar« beseda »ali« nadomesti z vejico.

Za besedilom »inšpektor za hrano« se doda besedilo »ali kmetijski inšpektor«.


25. člen

V 110. členu se v prvem odstavku za  5. točko dodata novi 6. in 7. točka, ki se glasita:

»6. če pred začetkom uporabe oznake z grafično podobo zastave Republike Slovenije na kmetijskih proizvodih, živilih, žganih pijačah ali vinu ne obvesti organizacije za kontrolo in certificiranje;

7. če pred začetkom uporabe oznake z grafično podobo zastave Republike Slovenije za priznane naravne mineralne vode in kmetijske proizvode in živila, ki so vključeni v shemo neobvezne navedbe kakovosti ne obvesti  ministrstva;«.

Dosedanje 6. do 14. točka postanejo 8. do 16. točka.

Dosedanja 11. točka, ki je postala 13. točka, se spremeni tako, da se besedilo »označbo certifikat« nadomesti z besedilom »nacionalni znak«.

Dosedanja 15. točka se črta.  

Dosedanje 16. do 22. točka postanejo 17. do 23. točka.


26. člen

V 112. členu se v prvem odstavku 5. točka spremeni tako, da se glasi:
»5. z označbo »zlati standard dobrobiti živali« označi kmetijski proizvod ali živilo, ki ne izpolnjuje predpisanih pogojev iz 30. člena tega zakona;«.


27. člen


V 113. členu se v prvem odstavku v  3. točki besedilo »kmetijsko dejavnostjo« nadomesti z besedilom »pridelavo, predelavo oziroma distribucijo kmetijskih proizvodov in živil«.

6. točka se spremeni tako, da se glasi:
»6. če z oznako z grafično podobo zastave Republike Slovenije označi kmetijske proizvode, živila, žgane pijače ali vina iz shem kakovosti ali priznane naravne mineralne vode, ki ne izpolnjujejo predpisanih zahtev ali so označeni v nasprotju z zahtevami za označevanje z oznako z grafično podobo zastave Republike Slovenije iz 35. člena tega zakona;«.

28. člen
Za 121. členom se doda nov člen 121.a člen, ki se glasi:

»121.a člen
(strokovna komisija)

Strokovna komisija imenovana v skladu z Zakonom o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) se šteje za strokovno komisijo, imenovano v skladu s 86. členom tega zakona.

29. člen

V 126. členu se tretji odstavek črta.

Dosedanji četrti do deseti odstavek postanejo tretji  do deveti odstavek.



30. člen
                                        (začetek veljavnosti)

Ta zakon začne veljati 15 dan po objavi v Uradnem listu Republike Slovenije.


Št. [007-387/2026]

Ljubljana, dne 

EVA 2026-2330-0083

  Janez Cigler Kralj minister za kmetijstvo

